جولای آیی نینگ ۱۵ نچی کونیده ترک خلقی, سیلاو بیلن اقتدار گه کیلگن حکومت نی قوله تیش اوچون قیلینگن بیر کودتا تشبثی نی جان و کونگلدن کوره ش آلیب باریب موفقیت سیزلیک گه اوچره تدی.  اوشبو وضعیت فقط گینه ترک ایچکی سیاستی جهتی دن اوته مهم نتیجه لر گه سبب بولمه دی.  خودی منه شوو موضوع نینگ اوزی ترک تشقی سیاستی جهتی دن هم اوته مهم نتیجه لر گه سبب بولیب کیتدی.  کودتا تشبثی جریانیده و خودی منه شوو خائنانه تشبث آرتیدن اولکه لرنینگ آلیب بارگن سیاست لری ترک تشقی سیاستی گه هم تاثیر قالدیردی.  امریکا قوشمه ایالتلری و اوروپا بیرلیگی کودتا تشبثی جریانیده اوشبو عمل نی قاره له ش و سیلنگن حکومت نی حمایه ایتیش بیلن علاقه لی سیاست لر ده کیچ قالیب کیتدی.  اینیقسه اوروپا بیرلیگی نینگ ایندی کودتا تشبثی نینگ موفقیت سیز بولگن لیگی نینگ انیق له شیشی آرتیدن خودی منه شوو خائنانه عمل گه قرشی عکس العمل کورستگن لیگی کورینماقده.  کودتا تشبثی نینگ موفقیت سیزلیک گه اوچره تیلیشی آرتیدن ایسه, امریکا قوشمه ایالتلری و اوروپا بیرلیگی سیاسی رسوالیک دن عبارت بیر سیاست آلیب باردی.  اوشبو طرف لر ترک حکومتی نینگ کودتاچی لر و اولرنی حمایه له گن تامان لر گه قره ته آلگن تدبیر لری نی تنقید ایتدی.  تقریباً کودتا تشبثی گه مانع بولگن ترک ملتی و اونینگ سیلنگن اقتداری نی, حقوقی و امنیتی جهت دن آلگن تدبیر لری سببلی تهدید قیلدی.
باشقه بیر تاماندن ایسه, سونگگی پیتلرده ترکیه بیلن بولگن مناسبت لریده ایریم قیین چیلیک لرنینگ یوز بیرگن روسیه و ایران, کودتا تشبثی نینگ باشلب کیتگن ساعت لر نینگ اوزیده سیلنگن ترک حکومتی نی حمایه لیتگن لیک لری نی بیلدیردی.  ایران و روسیه نینگ نیمه اوچون ترک حکومتی نی حمایه له گن لیگی نی قوییده گی فکتور لر بیلن ارتباط بیریش ممکن:
روسیه بیلن ایران نینگ اوشبو کودتا تشبثی نینگ مستقیماً بولمه سه هم ضمنی بیر شکلده غرب لیک لر تامانیدن حمایه له نیتگن لیگی نی حس ایتگن لیک لری,
ایران و همده روسیه نینگ اوزاق بیر مدتدن بیری فتح الله چی ترور تشکیلاتی موازی دولت ساختاری FETÖ/PDY نی اوز ملی منفعتلری گه ضد بیر تشکیلات اوله راق بهالنتریتگن لیک لری,
ایککی دولت نینگ هم رسمی سیاست اوله راق دولت لرنینگ ایچکی ایش لری گه اره له شیش گه قرشی جدی بیر سیاست آلیب باریتگن لیگی,
و جوده بحرانی بیر وقت نینگ اوزیده ترکیه نی حمایه ایتیش لری نینگ بحران آرتیدن جیوپولیتیک بیر موفقیت دن عبارت بوله گن لیگی نی اویله گن لیک لری.
کودتا تشبثی نینگ موفقیت سیزلیک گه اوچره تیلیشی آرتیدن ترکیه جمهوریتی جمهوررئیسی رجب طیب اردوغان بیرینچی چیت ایل سفری نی روسیه گه اویوشتیردی.  عینی دمده ترکیه گه بیرینچی بولیب ایراندن بیر حکومت مسئولی کیلدی.  اوشبو سفر لرنینگ, ترکیه جمهوریتی جمهوررئیسی رجب طیب اردوغان و کودتا گه مخالف ترک میدیاسی نینگ غرب گه قره تیلگن تنقید لری آرتیدن اویوشتیریلگن لیگی, ترکیه نینگ غرب دن اوزاق له شیب روسیه و ایران گه یقین له شیشی نینگ ممکن ایکن لیگی یاکه ایمس لیگی گه تیگیشلی ایریم بحث و مناظره لرنینگ پیدا بولیشی گه سبب بولیب کیتدی. حتی ایریم اوروپا لیک تحلیلچی لر ترکیه نینگ بیر یورو آسیا اتفاقی تامان کیتگن لیگی نی بیلدیررایکن, شونده ی قیلیب ترکیه نینگ تشقی سیاستیده بیر اوزگریش نینگ بحث موضوعی ایکن لیگی نی ادعا ایتدیلر.
خوب حقیقت دن هم وضعیت شونده ی می؟
عدالت و توسعه حزبی نینگ ۱۴ ییل لیق حاکمیتی دوریده دواملی روشده غرب اتفاقی ایچیده قالیش شرطی بیلن کینگ کولملی بیر سیاست آلیب باریش گه حرکت ایتگن لیگی کورینماقده. باشقه چه قیلیب ایتگنده ملی منفعت لری نی فقط گینه غرب بیلن بولگن اتفاق گه باغلیق قیلیب قویمه دی.  اوشبو دایره ده, هر دایم روسیه و چین بیلن بولگن مناسبت لری نی یخشی لشتیریش گه حرکت ایتدی.  عینی دمده تاریخی جهت دن یقین اوله راق حس ایتگن اورته شرق منطقه سی گه هم اوتمیشده گی اقتدار لر دن کوپراق اهمیت بیریب کیلدی.  ترکیه نینگ افریقا بیلن علاقه لی تشبثی هم اوشبو سیاست لرنینگ بیر بولگی دن عبارت ایدی.
ترکیه نینگ روسیه و ایران بیلن بولگن کیلیشموچیلیک لری سوریه بحرانی بیلن باشلب کیتدی.  بیراق, اوشبو وضعیت ترکیه نی ینگی منطقوی اتفاق لر قدیریش بیلن بیرگه, هیچ قچان ایران بیلن بولگن علاقه لری نی بوتونلی اداغگه ییتیشیشی گه سبب بولمه دی. اوروش طیاره سی بحرانی نینگ باشله مسلیگی تقدیرده, سوریه بحرانی گه قره مسدن, روسیه بیلن بولگن علاقه لر جنجاللی بیر شکلده بولسه هم دوام ایتگن بولرایدی.
اصلی گه قره گنده ایککی اولکه بیلن بولگن علاقه لرنینگ توزه تیلیشی گه تیگیشلی قدم لر کودتا تشبثی آلدی دن باشله تیلگن ایدی.  میلادی ۲۰۱۶ نچی ییلی مارچ آیی نینگ ۵ نچی کونیده اوشه دور نینگ ترکیه باش وزیری احمد داوود اوغلی ایران گه مهم بیر سفر اویوشتیردی.  اوشبو سفر نینگ اساسی هدفی, سیکین له شیب قالگن ترکیه بیلن ایران آره سیده گی اقتصادی علاقه لرنینگ ینه ده یخشی لشتیریلیشی دن عبارت ایدی.  عینی دمده سوریه و اورته شرق ده گی معما لرنینگ ییچیلیشی بوییچه ترکیه بیلن ایران نینگ اوز امکانیت لریدن استفاده ایتیش لری کیره ک ایکن لیگی خصوصیده کیلیشوو تامین ایتیلدی.  میلادی ۲۰۱۶ نچی ییلی اپریل آییده ایران جمهوررئیسی حسن روحانی, اسلام همکارلیک تشکیلاتی رهبر لر ییغیلیشی آرتیدن انقره ده ایریم رسمی اوچره شوو لر اوتکزدی.  شونده ی قیلیب کودتا تشبثی آرتیدن ایران تشقی ایش لر وزیری جواد ظریف نینگ انقره گه قیلگن سفری اوزی گه خاص بیر اهمیت گه ایگه بولیش بیلن بیرگه, جاری ییل ده گی ینگی لیک لر دن اوزاق اوله راق بهالنتریلمس لیگی کیره ک اوشبو سفر نینگ.
روسیه بیلن بولگن علاقه لر نینگ توزه تیلیشی بوییچه هم ترکیه جمهوریتی جمهوررئیسی رجب طیب اردوغان نینگ جون آییده قیلگن تشبث لری نینگ نتیجه بیرگن لیگی کورینماقده.  آگست آیی نینگ ۹ نچی کونیده سنت پترزبورگده جمهوررئیسی اردوغان نینگ روسیه جمهوررئیسی ولادیمیر پوتین بیلن بولیب اوتگن اوچره شووی, کودتا تشبثی آلدی دن تصمیم آلینگن بیر اوچره شوو دن عبارت ایدی.
بیراق, کودتا تشبثی جریانیده غربی اولکه لر گه کوره روسیه و ایران نینگ باشقه چه بیر سیاست آلیب بارگن لیک لری, انیق روشده ترک حکومتی تامانیدن تقدیر ایتیلدی.  اوشبو موضوع نینگ اوزی ایسه تشقی سیاست نینگ عیار له نیشی گه سبب بوله دیگن لیگی انیق.  ترکیه نینگ غرب اتفاقیدن اوزاق له شیش گه طرفدار ایمس لیگی نینگ اینگ مهم دلیل لری دن بیری, ترکیه بیلن اسرائیل آره سیده گی مناسبت لرنینگ عادی له شیشی بوییچه خلق ارا کیلیشوو لایحه سی نینگ ترکیه جمهوریتی پارلمانی تشقی علاقه لر کمیسیونیده آگست آیی نینگ ۱۶ نچی کونیده قبول قیلینگن لیگیدن عبارت.
عینی دمده جمهوررئیس لیگی مقامی و همده حکومت مسئول لری, ترکیه نینگ غرب سیستمیدن اوزاق له شیش سنگری بیر هدفی نینگ موجود ایمس لیگی نی انیق روشده بیلدیرگن وضعیتده.  ترکیه, امریکا قوشمه ایالت لری و اوروپا نی, انقره نینگ تشقی سیاستده اوزگریش کریتیش اوچون ایمس, بلکه غرب نینگ اوز ارزش لری گه اهمیت بیریش گه دعوت ایتیش اوچون, تنقید ایتگن لیگی تورگن گپ.  اوشبو تنقید لرنینگ مقصدی, غرب گه اوز منفعت لری گه اویغون ایمس لیگی تقدیرده اهمیت بیرمه گن, بیراق خودی منه شونده ی بیر شرایط نینگ اوزیده هم بیر واسطه اوله راق استفاده ایتیتگن دموکراسی, ایرکین لیک  و تینگ لیک کبی اساس لر نی ایسله تیشدن عبارت.  باشقه چه قیلیب ایتگنده غرب نی خودی منه شوو ارزش لر گه سوزده ایمس, بلکه عملده اهمیت بیریش گه چقریشدن عبارت ایدی اوشبو تنقید لرنینگ اساسی مقصدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
